               EUROPSKA KOMISIJA
            Bruxelles, 14.12.2018.
            COM(2018) 837 final
            2018/0425(NLE)
            Prijedlog
            ODLUKE VIJEĆA
            o stajalištu koje treba zauzeti u ime Europske unije u radnoj skupini za vino osnovanoj Sporazumom o gospodarskom partnerstvu između Europske unije i Japana u pogledu obrazaca koji će se koristiti za certifikate za uvoz vinskih proizvoda podrijetlom iz Japana u Europsku uniju i modaliteta koji se odnose na samocertificiranje

               OBRAZLOŽENJE

               1.Predmet prijedloga

               Ovaj prijedlog odnosi se na odluku o donošenju stajališta koje treba zauzeti u ime Unije u radnoj skupini za vino u vezi s predviđenim donošenjem odluke o obrascima koji će se koristiti kao certifikati za uvoz vinskih proizvoda podrijetlom iz Japana u Europsku uniju i modalitetima koji se odnose na provedbu samocertificiranja. Svrha ovog prijedloga jest osigurati da radna skupina za vino može donijeti prethodno navedenu odluku po stupanju na snagu Sporazuma o gospodarskom partnerstvu između Europske unije i Japana (1. veljače 2019.).

               2.Kontekst prijedloga

               2.1.Sporazum o gospodarskom partnerstvu

               Cilj Sporazuma o gospodarskom partnerstvu između Europske unije i Japana („Sporazum”) jest liberalizirati i olakšati trgovinu i ulaganja te promicati bliskije gospodarske odnose između stranaka. Sporazum stupa na snagu [date of entry into force].

               2.2.Radna skupina za vino

               U skladu s člankom 22.4. Sporazuma osniva se radna skupina za vino. Radna skupina za vino odgovorna je za učinkovitu provedbu operacija iz odjeljka C i Priloga 2.-E.

               2.3.Predviđeni akt radne skupine za vino

               U skladu s člankom 2.35. stavkom 3. Sporazuma radna skupina za vino trebala bi održati svoj prvi sastanak na dan kada Sporazum stupi na snagu. Dana [date of entry into force], tijekom svojeg prvog sastanka radna skupina mora donijeti odluku o obrascima koji će se koristiti kao certifikati za uvoz vinskih proizvoda podrijetlom iz Japana u Europsku uniju i modalitetima koji se odnose na provedbu samocertificiranja („predviđeni akt”).

               Svrha predviđenog akta jest učinkovita provedba odjeljka C i Priloga 2.-E Sporazuma, a osobito članka 2.28. stavka 1. Sporazuma.

               3.Stajalište koje treba zauzeti u ime Unije

               Sporazum o gospodarskom partnerstvu između Europske unije i Japana koji je predmet prijedloga Komisije za Odluku Vijeća COM(2018)192 final sadržava sveobuhvatni odjeljak o uzajamnom olakšavanju izvoza vina, takozvani „vinski paket”. Sporazum će kada stupi na snagu osobito obuhvatiti potpuno ukidanje carina na europsko vino i pjenušce koji se izvoze u Japan, zaštitu približno 130 naziva vina iz EU-a sa zaštićenom oznakom zemljopisnog podrijetla na državnom području Japana, odobrenje nekoliko enoloških praksi EU-a, uključujući prioritetne aditive za upotrebu u vinima, i donošenje pojednostavnjenog certificiranja japanskih vina uvezenih u EU odlukom radne skupine za vino.

               Priloženi predviđeni akt radne skupine omogućuje provedbu tog sveobuhvatnog odjeljka s pomoću obrazaca koji će se koristiti kao certifikati za uvoz vinskih proizvoda podrijetlom iz Japana u EU i modaliteta provedbe samocertificiranja.

               Obrasci i modaliteti samocertificiranja u skladu su s politikama Europske unije o olakšavanju trgovine i suradnji s trećim zemljama koje su sklopile sporazume s Unijom u cilju sprječavanja prijevara.

               Stoga je potrebno podržati njihovo donošenje.

               4.Pravna osnova

               4.1.Postupovna pravna osnova

               4.1.1.Načela

               Člankom 218. stavkom 9. Ugovora o funkcioniranju Europske unije (UFEU) predviđeno je donošenje odluka kojima se utvrđuju „stajališta koja u ime Unije treba donijeti tijelo osnovano na temelju sporazuma kada je to tijelo pozvano donositi akte koji proizvode pravne učinke, uz iznimku akata kojima se dopunjuje ili mijenja institucionalni okvir sporazuma”.

               Pojam „akti koji proizvode pravne učinke” obuhvaća akte koji proizvode pravne učinke na temelju pravila međunarodnog prava kojima se uređuje predmetno tijelo. Obuhvaća i instrumente koji nemaju obvezujući učinak na temelju međunarodnog prava, ali „mogu presudno utjecati na sadržaj propisa koje donese zakonodavac Unije”
                  1
               .

               4.1.2.Primjena u predmetnom slučaju

               Radna skupina za vino je tijelo osnovano Sporazumom.

               Akt koji radna skupina za vino treba donijeti akt je koji proizvodi pravne učinke. Predviđeni akt bit će u skladu s člankom 1.3. Sporazuma obvezujući prema međunarodnom pravu.

               Predviđenim aktom ne dopunjuje se niti izmjenjuje institucionalni okvir Sporazuma.

               Stoga je postupovna pravna osnova predložene odluke članak 218. stavak 9. UFEU-a.

               4.2.Materijalna pravna osnova

               4.2.1.Načela

               Materijalna pravna osnova odluke na temelju članka 218. stavka 9. UFEU-a prije svega ovisi o cilju i sadržaju predviđenog akta o kojemu se zauzima stajalište u ime Unije. Ako predviđeni akt ima dva cilja ili dva elementa te ako se može utvrditi da je jedan od tih dvaju ciljeva ili elemenata glavni, a drugi samo sporedan, odluka na temelju članka 218. stavka 9. UFEU-a mora se temeljiti na samo jednoj materijalnoj pravnoj osnovi, to jest onoj koju zahtijeva glavni ili prevladavajući cilj ili element.

               4.2.2.Primjena u predmetnom slučaju

               Glavni cilj i sadržaj predviđenog akta odnosi se na liberalizaciju i olakšavanje trgovine vinskim proizvodima.

               Stoga je materijalna pravna osnova predložene odluke članak 207. UFEU-a.

               4.3.Zaključak

               Pravna osnova predložene odluke trebao bi biti članak 207. UFEU-a u vezi s člankom 218. stavkom 9. UFEU-a.

               5.Objava predviđenog akta

               Budući da će zahtjeve utvrđene u aktu radne skupine za vino morati provoditi carinska tijela i uvoznici u EU, primjereno je objaviti ga u Službenom listu Europske unije nakon njegova donošenja.

               2018/0425 (NLE)

               Prijedlog

               ODLUKE VIJEĆA

               o stajalištu koje treba zauzeti u ime Europske unije u radnoj skupini za vino osnovanoj Sporazumom o gospodarskom partnerstvu između Europske unije i Japana u pogledu obrazaca koji će se koristiti za certifikate za uvoz vinskih proizvoda podrijetlom iz Japana u Europsku uniju i modaliteta koji se odnose na samocertificiranje

               VIJEĆE EUROPSKE UNIJE,

               uzimajući u obzir Ugovor o funkcioniranju Europske unije, a posebno njegov članak 207,  u vezi s člankom 218. stavkom 9.,

               uzimajući u obzir prijedlog Europske komisije,

               budući da:

               (1)Sporazum o gospodarskom partnerstvu između Europske unije i Japana („Sporazum”) sklopila je Unija Odlukom Vijeća […]
                  2
               . Sporazum stupa na snagu [1. veljače 2019.].

               (2)U skladu s člankom 2.28. stavkom 2. Sporazuma radna skupina za vino odlukom donosi modalitete za provedbu stavka 1. tog članka kojim se predviđa certificiranje vinskih proizvoda podrijetlom iz Japana za uvoz i prodaju u Uniji, i osobito obrasci koji će se koristiti te podaci koji moraju biti navedeni na certifikatima.

               (3) U članku 2.35. stavku 2. točki (a) Sporazuma predviđeno je da radna skupina za vino, među ostalim, ima funkciju donošenja modaliteta koji se odnose na samocertificiranje.

               (4)U skladu s člankom 2.35. stavkom 3. Sporazuma radna skupina za vino trebala bi održati svoj prvi sastanak na dan kada Sporazum stupa na snagu.

               (5)Radna skupina za vino tijekom svojeg prvog sastanka [1. veljače 2019. / datum stupanja na snagu Sporazuma] mora donijeti odluku o obrascima koji će se koristiti kao certifikati za uvoz vinskih proizvoda podrijetlom iz Japana u Uniju i modalitetima koji se odnose na samocertificiranje kako bi se omogućila učinkovita provedba Sporazuma i time pojednostavnio uvoz vinskih proizvoda podrijetlom iz Japana. Predviđeni obrasci i modaliteti samocertificiranja u skladu su s politikama Unije o olakšavanju trgovine i suradnji s trećim zemljama koje su sklopile sporazume s Unijom u cilju sprječavanja prijevara.

               (6)Budući da će odluka koju radna skupina za vino donese biti obvezujuća za Uniju, primjereno je utvrditi stajalište koje treba zauzeti u ime Unije u radnoj skupini za vino,

               DONIJELO JE OVU ODLUKU:

               Članak 1.

               Stajalište koje treba zauzeti u ime Unije na prvom sastanku radne skupine za vino temelji se na nacrtu odluke radne skupine za vino priloženom ovoj Odluci.

               Članak 2.

               Nakon donošenja odluka radne skupine za vino objavljuje se u Službenom listu Europske unije.

               Članak 3.

               Ova je Odluka upućena Komisiji.

               Sastavljeno u Bruxellesu,

                     Za Vijeće

                     Predsjednik

                     (1)

                        Presuda Suda od 7. listopada 2014., Njemačka/Vijeće, C-399/12, ECLI:EU:C:2014:2258, točke od 61. do 64.

                     (2)

                        SL L […], […], str. […].

    ---documentbreak---

               EUROPSKA KOMISIJA
            Bruxelles, 14.12.2018.
            COM(2018) 837 final
            PRILOG
            Prijedlogu
            ODLUKE VIJEĆA
            o stajalištu koje treba zauzeti u ime Europske unije u radnoj skupini za vino osnovanoj Sporazumom o gospodarskom partnerstvu između Europske unije i Japana u pogledu obrazaca koji će se koristiti za certifikate za uvoz vinskih proizvoda podrijetlom iz Japana u Europsku uniju i modaliteta koji se odnose na samocertificiranje

               PRILOG

               ODLUKA br. 1. RADNE SKUPINE ZA VINO EU – JAPAN

               od ….

               o donošenju obrazaca koji će se koristiti za certifikate za uvoz vinskih proizvoda podrijetlom iz Japana u Europsku uniju i modaliteta koji se odnose na samocertificiranje

               RADNA SKUPINA ZA VINO,

               uzimajući u obzir Sporazum o gospodarskom partnerstvu  između Europske unije i Japana („Sporazum”), osobito njegove članke 2.28. i 2.35.,

               budući da:

               (1)Sporazum o gospodarskom partnerstvu između Europske unije i Japana („Sporazum”) stupa na snagu [1. veljače 2019.].

               (2)Člankom 22.4. Sporazuma osniva se radna skupina za vino koja je, među ostalim, odgovorna za učinkovitu provedbu i primjenu odjeljka C i Priloga 2.-E Sporazuma.

               (3)U skladu s člankom 2.28. Sporazuma certifikat ovjeren u skladu s japanskim zakonima i propisima, uključujući samocertificiranje proizvođača s odobrenjem nadležnog tijela u Japanu, dovoljan je dokaz da su ispunjeni zahtjevi za uvoz i prodaju vinskih proizvoda podrijetlom iz Japana u Europskoj uniji.

               (4)U skladu s člankom 2.28. stavkom 2. točkom (a) Sporazuma obrasci koji će se koristiti za certifikate te podaci koji se moraju navesti na certifikatima donose se odlukom radne skupine za vino osnovane u skladu s člankom 22.4. Sporazuma.

               (5)U skladu s člankom 2.35. stavkom 2. točkom (a) Sporazuma radna skupina za vino donosi modalitete samocertificiranja,

               ODLUČILA JE:

               Članak 1.

               1.Obrazac koji će se koristiti za certifikate ovjerene u skladu s japanskim zakonima i propisima utvrđen je u Prilogu I. ovoj Odluci.

               2.Obrazac koji će se koristiti za samocertifikate proizvođača s odobrenjem nadležnog tijela u Japanu utvrđen je u Prilogu II. ovoj Odluci.

               3.Modaliteti samocertificiranja proizvođača s odobrenjem nadležnog tijela u Japanu utvrđeni su u Prilogu III. ovoj Odluci.

               Članak 2.

               Ova Odluka stupa na snaga [1. veljače 2019. / dan stupanja na snagu Sporazuma].

                     Za radnu skupinu za vino

                     […]

               PRILOG I.

               OBRAZAC CERTIFIKATA KOJI IZDAJE NACIONALNI INSTITU ZA ISTRAŽIVANJE ALKOHOLNIH PIĆA [NATIONAL RESEARCH INSTITUTE OF BREWING, NRIB] ZA UVOZ VINSKIH PROIZVODA PODRIJETLOM IZ JAPANA U EU
                  1

                        1. Izvoznik (puni naziv i adresa)

                        Treća zemlja izdavanja:  JAPAN

                        Pojednostavnjeni VI 1 serijski br.
                           2
                        :

                        DOKUMENT ZA UVOZ VINA, SOKA OD GROŽĐA ILI MOŠTA U EUROPSKU UNIJU

                        2. Primatelj (naziv i adresa)

                        3. Carinski pečat (samo za službenu uporabu u EU-u)

                        4. Prijevozno sredstvo i pojedinosti o prijevozu
                           3

                        5. Mjesto iskrcaja (ako se razlikuje od 2.)

                        6. Opis uvezenog proizvoda
                           4

                        7. Količina u l/hl/kg

                        8. Broj spremnika
                           5

                        9. Certifikat

                        „Opisani proizvod namijenjen je za izravnu ljudsku potrošnju i u skladu je s definicijama i enološkim praksama odobrenima u odjeljku C poglavlja 2. Sporazuma o gospodarskom partnerstvu između Europske unije i Japana.”

                        Naziv, adresa proizvođača:

                        Puni naziv i adresa nadležnog tijela:                               Mjesto i datum:

                        National Research Institute of Brewing( Nacionalni institut za istraživanje alkoholnih pića)

                        pod nadzorom japanskog Ministarstva financija

                        3-7-1, Kagamiyama, Higashihiroshima, Hirošima, Japan

                        Pečat nadležnog tijela:

                        Potpis, ime i funkcija službenika nadležnog tijela:

               Opis (ulazak u slobodni promet i izdavanje izvadaka)

                        Količina

                        10. Broj i datum carinskog dokumenta o puštanju u slobodni promet te broj i datum izvatka

                        11. Puni naziv i adresa primatelja (izvadak)

                        12. Pečat

                        nadležnog

                        tijela

                        Raspoloživo

                        Opisano

                        Raspoloživo

                        Opisano

                        Raspoloživo

                        Opisano

                        13. Dodatne primjedbe

               PRILOG II.

               OBRAZAC SAMOCERTIFIKATA ZA UVOZ VINSKIH PROIZVODA PODRIJETLOM IZ JAPANA U EUROPSKU UNIJU
                  6

                        1. Izvoznik (puni naziv i adresa)

                        Treća zemlja izdavanja:  JAPAN

                        Pojednostavnjeni VI 1                     Serijski br.
                           7
                        :

                        DOKUMENT ZA UVOZ VINA, SOKA OD GROŽĐA ILI MOŠTA U EUROPSKU UNIJU

                        2. Primatelj (naziv i adresa)

                        3. Carinski pečat (samo za službenu uporabu u EU-u)

                        4. Prijevozno sredstvo i pojedinosti o prijevozu
                           8

                        5. Mjesto iskrcaja (ako se razlikuje od 2.)

                        6. Opis uvezenog proizvoda
                           9

                        7. Količina u l/hl/kg

                        8. Broj spremnika
                           10

                        9. Certifikat

                        „Opisani proizvod namijenjen je za izravnu ljudsku potrošnju i u skladu je s definicijama i enološkim praksama odobrenima u odjeljku C poglavlja 2. Sporazuma o gospodarskom partnerstvu između Europske unije i Japana. Proizveo ga je proizvođač koji je dobio pojedinačno odobrenje za proizvodnju vina od japanske Nacionalne porezne agencije i za samocertificiranje od Nacionalnog instituta za istraživanje alkoholnih pića (NRIB). Proizvođač podliježe inspekciji i nadzoru koji provodi NRIB.”

                        Naziv, adresa i registracijski broj / broj odobrenja proizvođača:

                        Puni naziv i adresa nadležnog tijela:                   Mjesto i datum:

                        National Research Institute of Brewing( Nacionalni institut za istraživanje alkoholnih pića)

                        pod nadzorom japanskog Ministarstva financija

                        3-7-1, Kagamiyama, Higashihiroshima, Hirošima, Japan

                        Pečat odobrenog proizvođača:                                     Potpis odobrenog proizvođača:

                        10. IZVJEŠĆE O ANALIZI (u kojem se opisuju analitička svojstva prethodno navedenog proizvoda)

                        ZA MOŠT I SOK OD GROŽĐA:

                         Nije potrebno upisati

                        ZA VINO I MOŠT JOŠ U POSTUPKU FERMENTACIJE:

                        - Stvarna alkoholna jakost:

                        ZA SVE PROIZVODE:

                        - Ukupni sumporni dioksid:

                        - Ukupna kiselost:

                        Pečat odobrenog proizvođača:                                    Mjesto i datum:

                        Potpis, ime i titula odobrenog proizvođača:

                        Opis (ulazak u slobodni promet i izdavanje izvadaka)

                        Količina

                        11. Broj i datum carinskog dokumenta o puštanju u slobodni promet te broj i datum izvatka

                        12. Puni naziv i adresa primatelja (izvadak)

                        13. Pečat

                        nadležnog

                        tijela

                        Raspoloživo

                        Opisano

                        Raspoloživo

                        Opisano

                        Raspoloživo

                        Opisano

                        14. Dodatne primjedbe

               Prilog III.

               Modaliteti samocertificiranja

               1.Nacionalni institut za istraživanje alkoholnih pića pod nadzorom japanskog Ministarstva financija,

               i.pojedinačno imenuje proizvođače odobrene u Japanu za sastavljanje samocertifikata iz članka 2.28. Sporazuma o gospodarskom partnerstvu između Europske unije i Japana;

               ii.nadzire i kontrolira odobrene proizvođače; i

               iii.Europsku uniju obavješćuje:

               ·dvaput godišnje u siječnju i srpnju o nazivima i adresama odobrenih proizvođača zajedno s njihovim službenim registracijskim brojevima i,

               ·bez odlaganja, o svakoj promjeni naziva i adrese ili povlačenju bilo kojeg proizvođača.

               2.Europska unija bez odlaganja objavljuje i ažurira nazive i adrese odobrenih proizvođača na popisu pod rubrikom „Nadležna tijela, imenovani laboratoriji te odobreni proizvođači i prerađivači vina trećih zemalja za sastavljanje dokumenata VI-1 za uvoz vina u EU” koji je dostupan na službenim internetskim stranicama Europske komisije:

               ec.europa.eu/agriculture/sites/agriculture/files/wine/lists/06.

                     (1)

                        U skladu s člankom 2.28. Sporazuma o gospodarskom partnerstvu  između EU-a i Japana

                     (2)

                        Broj sljedivosti serije koji dodjeljuje NRIB.

                     (3)

                        Navedite: prijevoz korišten za dostavu do točke ulaska u EU: navedite prijevozno sredstvo (brod, zrakoplov itd.), navedite ime broda itd.

                     (4)

                        Navedite sljedeće podatke:- oznaka za prodaju kako je navedena na etiketi (kao što je naziv proizvođača, vinorodna regija, trgovački naziv itd.),- naziv zemlje podrijetla: [navedite „Japan”],- naziv oznake zemljopisnog podrijetla, ako je potrebno,- stvarna alkoholna jakost po volumenu,- boja proizvoda (navedite samo „crveno”, „rosé”, „ružičasto” ili „bijelo”),- oznaka kombinirane nomenklature (oznaka KN).

                     (5)

                        Spremnik znači spremnik vina manji od 60 litara. Broj spremnika može biti broj boca.

                     (6)

                        U skladu s člankom 2.28. Sporazuma o gospodarskom partnerstvu između Europske unije i Japana.

                     (7)

                        Broj sljedivosti serije koji dodjeljuje NRIB (Nacionalni institut za istraživanje alkoholnih pića).

                     (8)

                        Navedite: prijevoz korišten za dostavu do točke ulaska u EU; navedite prijevozno sredstvo (brod, zrakoplov itd.), navedite ime broda itd.

                     (9)

                        Navedite sljedeće podatke:- oznaka za prodaju kako je navedena na oznaci (kao što je naziv proizvođača, vinorodna regija, trgovački naziv itd.),- naziv zemlje podrijetla: [navedite „Japan”],- naziv oznake zemljopisnog podrijetla, ako je potrebno,- stvarna alkoholna jakost po volumenu,- boja proizvoda (navedite samo „crveno”, „rosé”, „ružičasto” ili „bijelo”),- oznaka kombinirane nomenklature (oznaka KN).

                     (10)

                        Spremnik znači spremnik vina manji od 60 litara. Broj spremnika može biti broj boca.


               EUROPSKA KOMISIJA
            Bruxelles, 15.2.2019.
            COM(2019) 82 final
            2019/0039(NLE)
            Prijedlog
            ODLUKE VIJEĆA
            o podnošenju, u ime Europske Unije, prijedloga za uvrštavanje metoksiklora u Dodatak A Stockholmskoj konvenciji o postojanim organskim onečišćujućim tvarima

               OBRAZLOŽENJE

               1.KONTEKST PRIJEDLOGA

               •Razlozi i ciljevi prijedloga

                  Stockholmska konvencija o postojanim organskim onečišćujućim tvarima (dalje u tekstu „Konvencija”), koja je odobrena Odlukom Vijeća 2006/507/EZ
                     1
                  , stupila je na snagu 17. svibnja 2004. Konvencijom se nastoje zaštititi ljudsko zdravlje i okoliš od postojanih organskih onečišćujućih tvari. Konvencijom se osigurava okvir, na temelju načela predostrožnosti, za uklanjanje proizvodnje, uporabe, uvoza i izvoza postojanih organskih onečišćujućih tvari, sigurno rukovanje njima i njihovo zbrinjavanje te uklanjanje ili smanjivanje ispuštanja određenih nenamjernih postojanih organskih onečišćujućih tvari.

                  Uredbom (EZ) br. 850/2004 Europskog parlamenta i Vijeća
                     2
                   u zakonodavstvu Unije provode se obveze utvrđene Konvencijom i Protokolom o postojanim organskim onečišćujućim tvarima uz Konvenciju iz 1979. o dalekosežnom prekograničnom onečišćenju zraka (dalje u tekstu „Protokol”), odobrenim Odlukom Vijeća 259/2004/EZ
                     3
                  .

                  Člankom 8. stavkom 1. Konvencije propisuje se da svaka stranka može podnijeti prijedlog Tajništvu za uvrštavanje kemikalije u dodatke A, B i/ili C Konvenciji, koji će revidirati Povjerenstvo za razmatranje postojanih organskih onečišćujućih tvari (dalje u tekstu „Povjerenstvo”) u skladu s člankom 8. stavcima 3. i 4. Prijedlog mora sadržavati informacije navedene u Dodatku D. Na temelju preporuke Povjerenstva Konferencija stranaka odlučuje hoće li uvrstiti određenu tvar u Dodatak A (uklanjanje), Dodatak B (ograničenje) i/ili Dodatak C (nenamjerna proizvodnja). Postupak donošenja izmjena dodataka uređen je člankom 22. Konvencije.

                  Uporaba metoksiklora kao aktivne tvari u sredstvima za zaštitu bilja i u biocidnim proizvodima zabranjena je u Europskoj uniji na temelju Uredbe (EZ) br. 1107/2009 Europskog parlamenta i Vijeća
                     4
                   odnosno Uredbe (EU) br. 528/2012 Europskog parlamenta i Vijeća
                     5
                  . Osim toga, metoksiklor nije registriran u skladu s Uredbom (EZ) br. 1907/2006 Europskog parlamenta i Vijeća
                     6
                   te stoga nije dopušteno da se proizvodi ili stavlja na tržište Unije u količinama od jedne tone ili više na godišnjoj razini po proizvođaču ili uvozniku.

                  Prema dostupnim informacijama i podacima o intrinzičnim svojstvima metoksiklora, koji su ocijenjeni u odnosu na kriterije iz Dodatka D Konvenciji, može se zaključiti da je metoksiklor postojan, bioakumulativan i otrovan. Osim toga, metoksiklor podliježe i dalekosežnom prijenosu kroz okoliš te je pronađen u udaljenim područjima kao što je Arktik. S obzirom na te informacije o postojanim, bioakumulativnim i otrovnim svojstvima te svojstvima dalekosežnog prijenosa metoksiklora, predlaže se da se utvrdi da metoksiklor ispunjava kriterije iz Dodatka D Konvenciji te bi ga se stoga trebalo smatrati postojanom organskom onečišćujućom tvari. Pojedinosti o ocjeni dostupne su u znanstvenom dosjeu koji će biti priložen prijedlogu za uvrštavanje metoksiklora u Dodatak A Stockholmskoj konvenciji.

                  Iako je metoksiklor prije nekoliko godina zabranjen za upotrebu kao aktivna tvar u sredstvima za zaštitu bilja i biocidnim proizvodima u Uniji te nema drugih poznatih uporaba, ne može se isključiti da se metoksiklor i dalje proizvodi, upotrebljava ili ispušta u drugim zemljama. S obzirom na potencijal za dalekosežni prijenos te kemikalije kroz okoliš, mjere poduzete na nacionalnoj razini ili na razini Unije nisu dovoljne za osiguravanje visoke razine zaštite okoliša i ljudskog zdravlja te je nužno šire međunarodno djelovanje.

                  U pogledu sljedeće sjednice Povjerenstva u rujnu 2019., primjereno je da Komisija u ime Unije podnese Tajništvu Stockholmske konvencije prijedlog za uvrštavanje metoksiklora u Dodatak A. Taj će se prijedlog preispitati u skladu s kriterijima i postupcima iz Konvencije prije nego što Konferencija stranaka donese odluku o uvrštenju.

               •Dosljednost s postojećim odredbama politike u određenom području

                  Prijedlog je dosljedan te se njime dopunjuje provedba Uredbe (EZ) br. 850/2004 kojom se provodi Stockholmska konvencija u Uniji. Potpuno je u skladu s ciljem zaštite ljudskog zdravlja i okoliša od postojanih organskih onečišćujućih tvari.

               •Dosljednost u odnosu na druge politike Unije

                  Prijedlog je u skladu s Uredbom (EZ) br. 1107/2009 i Uredbom (EU) br. 528/2012 jer se u njima propisuju kriteriji zbog kojih se ne dopušta stavljanje na tržište i uporaba tvari koje su postojane, bioakumulativne i otrovne te tvari koje su razvrstane kao postojane organske onečišćujuće tvari. U Zajedničkom dogovoru
                     7
                   ispituje se odnos između Stockholmske konvencije, Uredbe (EZ) br. 850/2004 i Uredbe (EZ) br. 1907/2006 u pogledu ograničenja i zahtjeva za odobrenja kako bi se osigurala usklađenost.

               2.PRAVNA OSNOVA, SUPSIDIJARNOST I PROPORCIONALNOST

               •Pravna osnova

                  Pravna osnova za predloženu Odluku Vijeća je članak 218. stavak 9. UFEU-a, koji je primjerena osnova za akt kojim se utvrđuje stajalište Europske unije u vezi s međunarodnim sporazumom, u ovom slučaju Stockholmskom konvencijom.

                  Materijalna je pravna osnova utvrđena člankom 192. stavkom 1. UFEU-a s obzirom na to da se mjerama dogovorenima u okviru Stockholmske konvencije prvenstveno teži ostvarivanju cilja povezanog s okolišem (tj. uklanjanju postojanih organskih onečišćujućih tvari).

               •Supsidijarnost (za neisključivu nadležnost)

                  Postojane organske onečišćujuće tvari izazivaju zabrinutost u svijetu, a Stockholmska konvencija provodi se u Uniji Uredbom (EZ) br. 850/2004. Budući da je Unija stranka Konvencije, primjereno je da Unija predlaže novu kemikaliju.

               •Proporcionalnost

                  Postojane organske onečišćujuće tvari izazivaju zabrinutost u svijetu, a Stockholmskom konvencijom nastoji se postići uklanjanje proizvodnje i uporabe tih kemikalija. Stoga je primjereno predložiti tu kemikaliju Konvenciji kako bi se osiguralo poduzimanje odgovarajućih mjera na globalnoj razini.

               3.REZULTATI EX POST EVALUACIJA, SAVJETOVANJA S DIONICIMA I PROCJENE UČINAKA

               •Savjetovanja s dionicima

                  O prijedlogu se s državama članicama i drugim dionicima raspravljalo na nekoliko sastanaka nadležnih tijela za Uredbu (EZ) br. 850/2004 te, osim toga, na sastanku i u pisanom postupku stručne skupine za postojanost, bioakumulativnost i otrovnost Europske agencije za kemikalije, na kojima su razmotrene zaprimljene primjedbe.

               •Procjena učinka

                  Procjena učinka nije provedena. Predlaganje kemikalije Konvenciji neće imati nikakav učinak jer se čini da se ne upotrebljava u EU-u. Ako zaključi da je kemikalija postojana organska onečišćujuća tvar, Povjerenstvo će provesti procjenu učinka mogućih mjera upravljanja uzimajući u obzir socioekonomske informacije.

               •Primjerenost propisa i pojednostavnjivanje

                  Prijedlog ne utječe na komercijalnu aktivnost jer kemikalija nije u komercijalnoj uporabi u Uniji te se njime stoga ne izuzimaju mikropoduzeća i ne uključuje posebna pravila za MSP-ove. Prijedlogom se ne utječe na konkurentnost sektora EU-a ni na trgovinu jer se tom kemikalijom ne trguje između Unije i trećih zemalja.

               4.UTJECAJ NA PRORAČUN

                  Prijedlog nema utjecaj na proračun.

               5.OSTALI DIJELOVI

               •Planovi provedbe i mehanizmi praćenja, evaluacije i izvješćivanja

                  Plan provedbe, praćenje, evaluacija i izvješćivanje ne smatraju se potrebnima.

               •Detaljno obrazloženje posebnih odredbi prijedloga

                  Prijedlogom se Komisiji daje mandat za predlaganje metoksiklora Stockholmskoj konvenciji u ime Europske unije.

               2019/0039 (NLE)

               Prijedlog

               ODLUKE VIJEĆA

               o podnošenju, u ime Europske Unije, prijedloga za uvrštavanje metoksiklora u Dodatak A Stockholmskoj konvenciji o postojanim organskim onečišćujućim tvarima

               VIJEĆE EUROPSKE UNIJE,

               uzimajući u obzir Ugovor o funkcioniranju Europske unije, a posebno njegov članak 192. stavak 1. u vezi s člankom 218. stavkom 9.,

               uzimajući u obzir prijedlog Europske komisije,

               budući da:

               (1)Europska zajednica je 14. listopada 2004. Odlukom Vijeća 2006/507/EZ
                  8
                sklopila Stockholmsku konvenciju o postojanim organskim onečišćujućim tvarima.

               (2)Kao stranka Konvencije, Unija može podnijeti prijedloge izmjena dodataka Konvenciji. U Dodatku A Konvenciji navode se postojane organske onečišćujuće tvari koje treba ukloniti, u Dodatku B trajne organske onečišćujuće tvari koje treba ograničiti te u Dodatku C postojane organske onečišćujuće tvari čija ispuštanja iz nenamjerne proizvodnje treba smanjiti ili ukloniti.

               (3)Prema dostupnim znanstvenim podacima i revizijskim izvješćima te propisno uzimajući u obzir kriterije provjere utvrđene u Dodatku D Konvenciji, metoksiklor pokazuje svojstva postojane organske onečišćujuće tvari.

               (4)Metoksiklor nije odobren kao aktivna tvar u skladu s Uredbom (EZ) br. 1107/2009 Europskog parlamenta i Vijeća
                  9
                te ga stoga nije dopušteno stavljati na tržište ili upotrebljavati u Uniji u sredstvima za zaštitu bilja. Metoksiklor nije odobren ni kao aktivna tvar u skladu s Uredbom (EU) br. 528/2012 Europskog parlamenta i Vijeća
                  10
                te ga stoga nije dopušteno stavljati na tržište ili upotrebljavati u Uniji u biocidnim proizvodima. Osim toga, metoksiklor nije registriran u skladu s Uredbom (EZ) br. 1907/2006 Europskog parlamenta i Vijeća
                  11
                te stoga nije dopušteno da se proizvodi ili stavlja na tržište Unije u količinama od jedne tone ili više na godišnjoj razini po proizvođaču ili uvozniku.

               (5)Iako se metoksiklor u Uniji prije mnogo godina postupno ukinuo, i dalje se može upotrebljavati kao pesticid te širiti u okolišu izvan Unije, što može biti razlog zbog kojeg je otkriven u okolišu. S obzirom na potencijal za dalekosežni prijenos metoksiklora kroz okoliš, mjere poduzete na nacionalnoj razini ili na razini Unije nisu dovoljne za osiguravanje visoke razine zaštite okoliša i ljudskog zdravlja te je potrebno šire međunarodno djelovanje.

               (6)Unija bi stoga trebala podnijeti prijedlog Tajništvu Konvencije za uvrštavanje metoksiklora u Dodatak A Konvenciji,

               DONIJELO JE OVU ODLUKU:

               Članak 1.

               Unija podnosi prijedlog za uvrštavanje metoksiklora (CAS br.: 72-43-5, EZ br. 200-779-9) u Dodatak A Stockholmskoj konvenciji o postojanim organskim onečišćujućim tvarima (dalje u tekstu „Konvencija”).

               Komisija dostavlja prijedlog u ime Unije Tajništvu Konvencije sa svim potrebnim informacijama u skladu s Dodatkom D Konvenciji.

               Članak 2.

               Ova je Odluka upućena Komisiji.

               Sastavljeno u Bruxellesu,

                     Za Vijeće

                     Predsjednik

                     (1)

                        Odluka Vijeća 2006/507/EZ od 14. listopada 2004. o sklapanju Stockholmske konvencije o postojanim organskim onečišćujućim tvarima u ime Europske zajednice (SL L 209, 31.7.2006., str. 1.).

                     (2)

                        Uredba (EZ) br. 850/2004 Europskog parlamenta i Vijeća od 29. travnja 2004. o postojanim organskim onečišćujućim tvarima i izmjeni Direktive 79/117/EEZ (SL L 158, 30.4.2004., str. 7.).

                     (3)

                        Odluka Vijeća 2004/259/EZ od 19. veljače 2004. o sklapanju, u ime Europske zajednice, Protokola o postojanim organskim onečišćujućim tvarima uz Konvenciju iz 1979. o dalekosežnom prekograničnom onečišćenju zraka (SL L 81, 19.3.2004., str. 35.).

                     (4)

                        Uredba (EZ) br. 1107/2009 Europskog parlamenta i Vijeća od 21. listopada 2009. o stavljanju na tržište sredstava za zaštitu bilja i stavljanju izvan snage direktiva Vijeća 79/117/EEZ i 91/414/EEZ (SL L 309, 24.11.2009., str. 1.).

                     (5)

                        Uredba (EU) br. 528/2012 Europskog parlamenta i Vijeća od 22. svibnja 2012. o stavljanju na raspolaganje na tržištu i uporabi biocidnih proizvoda (SL L 167, 27.6.2012., str. 1.).

                     (6)

                        Uredba (EZ) br. 1907/2006 Europskog parlamenta i Vijeća od 18. prosinca 2006. o registraciji, evaluaciji, autorizaciji i ograničavanju kemikalija (REACH) i osnivanju Europske agencije za kemikalije te o izmjeni Direktive 1999/45/EZ i stavljanju izvan snage Uredbe Vijeća (EEZ) br. 793/93 i Uredbe Komisije (EZ) br. 1488/94 kao i Direktive Vijeća 76/769/EEZ i direktiva Komisije 91/155/EEZ, 93/67/EEZ, 93/105/EZ i 2000/21/EZ (SL L 396, 30.12.2006., str. 1.).

                     (7)

                  http://ec.europa.eu/growth/sectors/chemicals/reach/special-cases_en

                     (8)

                        Odluka Vijeća 2006/507/EZ od 14. listopada 2004. o sklapanju Stockholmske konvencije o postojanim organskim onečišćujućim tvarima u ime Europske zajednice (SL L 209, 31.7.2006., str. 1.).

                     (9)

                        Uredba (EZ) br. 1107/2009 Europskog parlamenta i Vijeća od 21. listopada 2009. o stavljanju na tržište sredstava za zaštitu bilja i stavljanju izvan snage direktiva Vijeća 79/117/EEZ i 91/414/EEZ (SL L 309, 24.11.2009., str. 1.).

                     (10)

                        Uredba (EU) br. 528/2012 Europskog parlamenta i Vijeća od 22. svibnja 2012. o stavljanju na raspolaganje na tržištu i uporabi biocidnih proizvoda (SL L 167, 27.6.2012., str. 1.).

                     (11)

                        Uredba (EZ) br. 1907/2006 Europskog parlamenta i Vijeća od 18. prosinca 2006. o registraciji, evaluaciji, autorizaciji i ograničavanju kemikalija (REACH) i osnivanju Europske agencije za kemikalije te o izmjeni Direktive 1999/45/EZ i stavljanju izvan snage Uredbe Vijeća (EEZ) br. 793/93 i Uredbe Komisije (EZ) br. 1488/94 kao i Direktive Vijeća 76/769/EEZ i direktiva Komisije 91/155/EEZ, 93/67/EEZ, 93/105/EZ i 2000/21/EZ (SL L 396, 30.12.2006., str. 1.).


               EUROPSKA KOMISIJA
            Bruxelles, 8.3.2019.
            COM(2019) 115 final
            2019/0064(NLE)
            Prijedlog
            ODLUKE VIJEĆA
            o stajalištu koje u ime Europske unije treba zauzeti u Međuameričkoj komisiji za tropsku tunu i u Sastanku stranaka Sporazuma o Međunarodnom programu za zaštitu dupina i o stavljanju izvan snage Odluke 10126/14

               OBRAZLOŽENJE

               1.Predmet prijedloga

               Ovaj se Prijedlog odnosi na odluku o utvrđivanju stajališta koje u ime Unije treba zauzeti na sastancima Međuameričke komisije za tropsku tunu (IATTC) i na Sastanku stranaka Sporazuma o Međunarodnom programu za zaštitu dupina u razdoblju 2019.–2023. u vezi s predviđenim donošenjem mjera.

               2.Kontekst prijedloga

               2.1.Konvencija iz Antigue i Međunarodni program za zaštitu dupina

               Konvencijom o jačanju Međuameričke komisije za tropsku tunu osnovane Konvencijom iz 1949. između Sjedinjenih Američkih Država i Republike Kostarike (Konvencija iz Antigue) osnovan je IATTC, a cilj mu je osigurati dugoročno očuvanje o održivo iskorištavanje ribolovnih stokova obuhvaćenih Konvencijom iz Antigue. Konvencija iz Antigue stupila je na snagu 10. listopada 2008.

               Sporazumom o Međunarodnom programu za zaštitu dupina (AIDCP) osnovan je Sastanak stranaka AIDCP-a za postupno smanjenje slučajne smrtnosti dupina na području primjene Konvencije iz Antigue na razine blizu nuli. U skladu s člankom XIV. Konvencije iz Antigue, IATTC bi trebao imati važnu ulogu u koordinaciji provedbe Sporazuma i u provedbi mjera koje će se donijeti u okviru AIDCP-a. Sporazum je stupio na snagu 15. veljače 1999.

               Unija je postala stranka IATTC-a i AIDCP-a nakon što je odobrila Konvenciju iz Antigue i AIDCP u skladu s odlukama Vijeća 2006/539/EZ
                  1
                odnosno 2005/938/EZ
                  2
               .

               2.2.Međuamerička komisija za tropsku tunu i Sastanak stranaka programa za zaštitu dupina

               IATTC je tijelo osnovano Konvencijom iz Antigue nadležno za upravljanje ribolovnim resursima i njihovo očuvanje na području primjene Konvencije iz Antigue. Tijelo donosi mjere očuvanja i upravljanja kako bi se osiguralo dugoročno očuvanje i održivo iskorištavanje ribljih stokova obuhvaćenih Konvencijom.

               Sastanak stranaka AIDCP-a tijelo je osnovano AIDCP-om koje osigurava dugoročnu održivost živih morskih resursa povezanih s lovom na tune mrežom potegačom na području primjene Konvencije iz Antigue. IATTC ima znatnu odgovornost za provedbu mjera koje donese Sastanak stranaka AIDCP-a te osigurava tajništvo AIDCP-a.

               Mjere koje donosi IATTC i Sastanak stranaka AIDCP-a mogu postati obvezujuće za Uniju.

               Kao članica IATTC -a i Sastanka stranaka AIDCP-a Unija ima pravo sudjelovanja i glasanja. IATTC i Sastanak stranaka AIDCP-a odluke donose konsenzusom.

               2.3.Odluke koje donosi IATTC i Sastanak stranaka AIDCP-a

               IATTC je ovlašten za donošenje mjera očuvanja i upravljanja („rezolucije”) za ribarstvo u svojoj nadležnosti, a one su obvezujuće za ugovorne strane.

               U skladu s člankom IX.7 Konvencije iz Antigue rezolucije stupaju na snagu 45 dana nakon datuma na koji je IATTC o njima obavijestio ugovorne strane.

               Sastanak stranaka AIDCP-a ovlašten je za donošenje odluka kojima se postižu ciljevi AIDCP-a. Po donošenju te su odluke obvezujuće za ugovorne strane.

               3.Stajalište koje treba zauzeti u ime Unije

               Stajalište koje treba zauzeti u ime Unije na godišnjim sastancima regionalnih organizacija za upravljanje ribarstvom (RFMO-i) trenutačno se utvrđuje u skladu s dvostupanjskim pristupom. Odlukom Vijeća utvrđuju se vodeća načela i smjernice za stajalište Unije na višegodišnjoj osnovi, a ono te se zatim izmjenjuje za svaki godišnji sastanak na temelju neslužbenih dokumenata Komisije o kojima raspravlja radna skupina Vijeća.

               Za IATTC taj je pristup uveden Odlukom Vijeća 10126/14 od 23. svibnja 2014., kojom je utvrđeno stajalište Unije u IATTC-u i Sastanku stranaka AIDCP-a za razdoblje 2014.–2018. Odluka sadržava opća načela i smjernice, ali u mjeri u kojoj je to moguće uzimaju se u obzir i posebnosti IATTC-a i AIDCP-a. Nadalje, u njoj je utvrđen standardni postupak za godišnje utvrđivanje stajališta Unije, na zahtjev država članica.

               Odlukom 10126/14 predviđeno je preispitivanje stajališta Unije prije godišnjeg sastanka 2019. Stoga se ovim Prijedlogom utvrđuje stajalište Unije u IATTC-u za razdoblje 2019.–2023. i zamjenjuje Odluka 10126/14.

               U Odluci 10126/14 obuhvaćena su načela i smjernice nove zajedničke ribarstvene politike (ZRP) kako je utvrđeno u Uredbi (EU) br. 1380/2013 Europskog parlamenta i Vijeća
                  3
                te su u obzir uzeti ciljevi utvrđeni u Komunikaciji Komisije o vanjskoj dimenziji ZRP-a
                  4
               . Osim toga, stajalište Unije usklađeno je s Ugovorom iz Lisabona.

               U trenutačnom preispitivanju uzimaju se u obzir, kad je riječ o utjecaju ribarstva, Komunikacija Komisije Europskom parlamentu, Vijeću, Europskom gospodarskom i socijalnom odboru i Odboru regija pod naslovom „Europska strategija za plastiku u kružnom gospodarstvu
                  5
               ”, Zajednička komunikacija Visokog predstavnika Unije za vanjske poslove i sigurnosnu politiku i Komisije pod naslovom „Međunarodno upravljanje oceanima: plan za budućnost naših oceana
                  6
               ” i zaključci Vijeća o toj zajedničkoj komunikaciji
                  7
               .

               4.Pravna osnova

               4.1.Postupovna pravna osnova

               4.1.1.Načela

               Člankom 218. stavkom 9. Ugovora o funkcioniranju Europske unije (UFEU) predviđeno je donošenje odluka kojima se utvrđuju „stajališta koja u ime Unije treba donijeti tijelo osnovano na temelju sporazuma kada je to tijelo pozvano donositi akte koji proizvode pravne učinke, uz iznimku akata kojima se dopunjuje ili mijenja institucionalni okvir sporazuma”.

               „Akti koji proizvode pravne učinke” obuhvaćaju akte koji proizvode pravne učinke na temelju pravila međunarodnog prava koja se primjenjuju na predmetno tijelo te instrumente koji nemaju obvezujući učinak na temelju međunarodnog prava, ali „mogu presudno utjecati na sadržaj propisa koje donese zakonodavac EU-a”
                  8
               .

               4.1.2.Primjena u predmetnom slučaju

               IATTC i Sastanak stranaka AIDCP-a tijela su osnovana sporazumom odnosno Konvencijom iz Antigue i AIDCP-om.

               Akti koje su IATTC i Sastanak stranaka AIDCP-a pozvani donositi akti su koji proizvode pravne učinke. Previđeni akti bit će obvezujući na temelju međunarodnog prava u skladu s člankom IX. Konvencije iz Antigue i člankom VII. AIDCP-a te mogu presudno utjecati na sadržaj sljedećih akata EU-a:

               ·Uredba Vijeća (EZ) br. 1005/2008 o uspostavi sustava Zajednice za sprečavanje nezakonitog, neprijavljenog i nereguliranog ribolova, odvraćanje od njega i njegovo zaustavljanje
                  9
               ;

               ·Uredba Vijeća (EZ) br. 1224/2009 o uspostavi sustava kontrole Unije za osiguranje sukladnosti s pravilima zajedničke ribarstvene politike
                  10
               ; i

               ·Uredba Vijeća (EU) 2017/2403 Europskog parlamenta i Vijeća od 12. prosinca 2017. o održivom upravljanju vanjskim ribarskim flotama
                  11
               .

               Predviđenim aktima ne dopunjuje se i ne mijenja institucionalni okvir Konvencije iz Antigue i AIDCP-a.

               Stoga je postupovna pravna osnova za predloženu odluku članak 218. stavak 9. UFEU-a.

               4.2.Materijalna pravna osnova

               4.2.1.Načela

               Materijalna pravna osnova odluke na temelju članka 218. stavka 9. UFEU-a prije svega ovisi o cilju i sadržaju predviđenog akta o kojemu se zauzima stajalište u ime Unije. Ako taj akt ima dva cilja ili dva elementa te ako se može utvrditi da je jedan od tih dvaju ciljeva ili elemenata glavni, a drugi samo sporedan, odluka na temelju članka 218. stavka 9. UFEU-a mora se temeljiti na samo jednoj materijalnoj pravnoj osnovi, to jest onoj koju zahtijeva glavni ili prevladavajući cilj ili element.

               4.2.2.Primjena u predmetnom slučaju

               Glavni cilj i sadržaj predviđenog akta odnose se na ribarstvo. Uredba (EU) br. 1380/2013 pravna je osnova kojom su uređena načela koja se trebaju odražavati u tom stajalištu.

               Stoga je materijalna pravna osnova predložene odluke članak 43. stavak 2. UFEU-a. Odluka će zamijeniti Odluku 10126/14, koja obuhvaća razdoblje 2014.–2018.

               4.3.Zaključak

               Pravna osnova predložene odluke trebao bi biti članak 43. stavak 2. UFEU-a u vezi s člankom 218. stavkom 9. UFEU-a.

               2019/0064 (NLE)

               Prijedlog

               ODLUKE VIJEĆA

               o stajalištu koje u ime Europske unije treba zauzeti u Međuameričkoj komisiji za tropsku tunu i u Sastanku stranaka Sporazuma o Međunarodnom programu za zaštitu dupina i o stavljanju izvan snage Odluke 10126/14

               VIJEĆE EUROPSKE UNIJE,

               uzimajući u obzir Ugovor o funkcioniranju Europske unije, a posebno njegov članak 43. stavak 2. u vezi s člankom 218. stavkom 9.,

               uzimajući u obzir prijedlog Europske komisije,

               budući da:

               (1)Odlukom Vijeća 2006/539/EZ
                  12
                Europska unija sklopila je Konvenciju za jačanje Međuameričke komisije za tropsku tunu osnovane Konvencijom iz 1949. između Sjedinjenih Američkih Država i Republike Kostarike (Konvencija iz Antigue), kojom je osnovana Međuamerička komisija za tropsku tunu (IATTC).

               (2)IATTC je tijelo osnovano Konvencijom iz Antigue nadležno za upravljanje ribolovnim resursima i njihovo očuvanje na području primjene Konvencije iz Antigue. IATTC donosi mjere očuvanja i upravljanja kako bi se osiguralo dugoročno očuvanje i održivo iskorištavanje ribljih stokova obuhvaćenih tom Konvencijom. Takve mjere mogu postati obvezujuće za Uniju.

               (3)Odlukom Vijeća 2005/938/EZ
                  13
                Europska unija odobrila je Sporazum o Međunarodnom programu za zaštitu dupina (AIDCP), kojim je osnovan Sastanak stranaka Međunarodnog programa za zaštitu dupina. U članku XIV. Konvencije iz Antigue predviđeno je da IATTC ima važnu ulogu u koordinaciji provedbe AIDCP-a i u provedbi mjera koje se donesu u okviru AIDCP-a. Tajništvo AIDCP-a osigurava IATTC.

               (4)Sastanak stranaka AIDCP-a tijelo je osnovano AIDCP-om koje promiče postupno smanjenje slučajne smrti dupina tijekom lova na tune mrežom potegačom na području primjene Konvencije iz Antigue na razine blizu nuli. Sastanak stranaka AIDCP-a donosi odluke kojima se osigurava dugoročna održivost živih morskih resursa povezana s lovom na tune mrežom potegačom na području primjene Konvencije iz Antigue. Takve mjere mogu postati obvezujuće za Uniju.

               (5)Uredbom (EU) br. 1380/2013 Europskog parlamenta i Vijeća
                  14
                predviđeno je da Unija osigura da su aktivnosti u ribarstvu i akvakulturi dugoročno ekološki održive i da se njima upravlja na način koji je u skladu s ciljevima postizanja gospodarskih i društvenih koristi i koristi za zapošljavanje te doprinos dostupnosti opskrbe hranom. Osim toga predviđeno je da Unija primjenjuje predostrožni pristup upravljanju ribarstvom i nastoji osigurati da iskorištavanje živih morskih bioloških resursa obnavlja i održava populacije izlovljavanih vrsta iznad razina koje mogu osigurati najviši održivi prinos. Nadalje, predviđeno je da Unija poduzima mjere upravljanja i očuvanja na temelju najboljih dostupnih znanstvenih savjeta, da podržava razvoj znanstvenog znanja i savjetovanja te da postupno napusti prakse odbacivanja ulova i promiče ribolovne metode koje pridonose selektivnijem ribolovu, najvećem mogućem izbjegavanju i smanjenju neželjenog ulova te ribolovu s manjim utjecajem na morski ekosustav i ribolovne resurse. Uz to, u Uredbi (EU) br. 1380/2013 izričito je predviđeno da Unija te ciljeve i načela treba primjenjivati u svojoj vanjskoj politici u području ribarstva.

               (6)Kako je navedeno u Zajedničkoj komunikaciji Visokog predstavnika Unije za vanjske poslove i sigurnosnu politiku i Europske komisije pod naslovom „Međunarodno upravljanje oceanima: plan za budućnost naših oceana
                  15
               ” i u zaključcima Vijeća o toj zajedničkoj komunikaciji
                  16
               , promicanje mjera za potporu i povećanje učinkovitosti regionalnih organizacija za upravljanje ribarstvom (RFMO-i) i, ako je relevantno, poboljšanje njihova upravljanja ključno je za djelovanje Unije u tim forumima.

               (7)U Komunikaciji Komisije Europskom parlamentu, Vijeću, Europskom gospodarskom i socijalnom odboru i Odboru regija pod naslovom „Europska strategija za plastiku u kružnom gospodarstvu
                  17
               ” navedene su konkretne mjere za smanjenje količine plastike i onečišćenja mora, kao i gubitka ili ostavljanja ribolovnog alata u moru.

               (8)Primjereno je utvrditi stajalište koje u ime Unije treba zauzeti na sastancima IATTC-a i na Sastanku stranaka AIDCP-a za razdoblje 2019.–2023. jer će mjere očuvanja i provedbe IATTC-a te odluke Sastanka stranaka AIDCP-a biti obvezujuće za Uniju te mogu presudno utjecati na sadržaj zakonodavstva Unije, odnosno Uredbe Vijeća (EZ) br. 1005/2008
                  18
               , Uredbe Vijeća (EZ) br. 1224/2009
                  19
                i Uredbe (EU) 2017/2403 Europskog parlamenta i Vijeća
                  20
               .

               (9)Trenutačno je stajalište koje u ime Unije treba zauzeti na sastancima IATTC-a utvrđeno Odlukom Vijeća 10126/14
                  21
               . Primjereno je Odluku 10126/14 staviti izvan snage i zamijeniti je novom odlukom za razdoblje 2019.–2023.

               (10)Budući da se priroda ribolovnih resursa na području primjene Konvencije iz Antigue mijenja i da je stoga potrebno u stajalištu Unije uzeti u obzir nove događaje, uključujući nove znanstvene i druge relevantne podatke koji su predstavljeni prije ili tijekom sastanaka IATTC-a i Sastanka stranaka AIDCP-a, trebalo bi u skladu s načelom lojalne suradnje među institucijama Unije, sadržanom u članku 13. stavku 2. Ugovora o Europskoj uniji (UEU), utvrditi postupke za godišnje usklađivanje stajališta Unije za razdoblje 2019.–2023.,

               DONIJELO JE OVU ODLUKU:

               Članak 1.

               Stajalište koje u ime Unije treba zauzeti na sastancima Međuameričke komisije za tropsku tunu (IATTC) i na Sastanku stranaka Sporazuma o Međunarodnom programu za zaštitu dupina (AIDCP) utvrđeno u Prilogu I.

               Članak 2.

               Godišnje usklađivanje stajališta koje Unija treba zauzeti na sastancima IATTC-a i Sastanka stranaka AIDCP-a provodi se u skladu s Prilogom II.

               Članak 3.

               Stajalište Unije utvrđeno u Prilogu I. preispituje i, ako je potrebno, revidira Vijeće na prijedlog Komisije najkasnije do godišnjeg sastanka IATTC-a 2024.

               Članak 4.

               Odluka 10126/14 od 23. svibnja 2014. stavlja se izvan snage.

               Članak 5.

               Ova je Odluka upućena Komisiji.

               Sastavljeno u Bruxellesu,

                     Za Vijeće

                     Predsjednik

                     (1)

                        Odluka Vijeća 2006/539/EZ od 22. svibnja 2006. o zaključivanju, u ime Europske zajednice, Konvencije za jačanje Međuameričke komisije za tropsku tunu osnovane Konvencijom iz 1949. između Sjedinjenih Američkih Država i Republike Kostarike (SL L 224, 16.8.2006., str. 22.).

                     (2)

                        Odluka Vijeća 2005/938/EZ od 8. prosinca 2005. o odobrenju, u ime Europske zajednice, Sporazuma o Međunarodnom programu za zaštitu dupina (SL L 348, 30.12.2005., str. 26.).

                     (3)

                        Uredba (EU) br. 1380/2013 Europskog parlamenta i Vijeća o zajedničkoj ribarstvenoj politici, izmjeni uredaba Vijeća (EZ) br. 1954/2003 i (EZ) br. 1224/2009 i stavljanju izvan snage uredaba (EZ) br. 2371/2002 i (EZ) br. 639/2004 i Odluke Vijeća 2004/585/EZ (SL L 354, 28.12.2013., str. 22.).

                     (4)

                        COM(2011) 424, 13.7.2011.

                     (5)

                        COM(2018) 28 final, 16.1.2018.

                     (6)

                        JOIN(2016) 49 final, 10.11.2016.

                     (7)

                        7348/1/17 REV 1, 24.3.2017.

                     (8)

                        Presuda Suda od 7. listopada 2014., Njemačka / Vijeće, C-399/12, ECLI:EU:C:2014:2258, točke od 61. do 64.

                     (9)

                        SL L 286, 29.10.2008., str. 1.

                     (10)

                        SL L 343, 22.12.2009., str. 1.

                     (11)

                        SL L 347, 28.12.2017., str. 81.

                     (12)

                        Odluka Vijeća od 22. svibnja 2006. o zaključivanju, u ime Europske zajednice, Konvencije za jačanje Međuameričke komisije za tropsku tunu osnovane Konvencijom iz 1949. između Sjedinjenih Američkih Država i Republike Kostarike (SL L 224, 16.8.2006., str. 22.).

                     (13)

                        Odluka Vijeća 2005/938/EZ od 8. prosinca 2005. o odobrenju, u ime Europske zajednice, Sporazuma o Međunarodnom programu za zaštitu dupina (SL L 348, 30.12.2005., str. 26.).

                     (14)

                        Uredba (EU) br. 1380/2013 Europskog parlamenta i Vijeća od 11. prosinca 2013. o zajedničkoj ribarstvenoj politici, izmjeni uredaba Vijeća (EZ) br. 1954/2003 i (EZ) br. 1224/2009 i stavljanju izvan snage uredaba (EZ) br. 2371/2002 i (EZ) br. 639/2004 i Odluke Vijeća 2004/585/EZ (SL L 354, 28.12.2013., str. 22.).

                     (15)

                        JOIN(2016) 49 final od 10.11.2016.

                     (16)

                        7348/1/17 REV 1 od 24.3.2017.

                     (17)

                        COM(2018) 28 final, 16.1.2018.

                     (18)

                        Uredba Vijeća (EZ) br. 1005/2008 o uspostavi sustava Zajednice za sprečavanje nezakonitog, neprijavljenog i nereguliranog ribolova, odvraćanje od njega i njegovo zaustavljanje, o izmjeni uredaba (EEZ) br. 2847/93, (EZ) br. 1936/2001 i (EZ) br. 601/2004 i o stavljanju izvan snage uredaba (EZ) br. 1093/94 i (EZ) br. 1447/1999 (SL L 286, 29.10.2008., str. 1.).

                     (19)

                        Uredba Vijeća (EZ) br. 1224/2009 od 20. studenoga 2009. o uspostavi sustava kontrole Unije za osiguranje sukladnosti s pravilima zajedničke ribarstvene politike, o izmjeni uredbi (EZ) br. 847/96, (EZ) br. 2371/2002, (EZ) br. 811/2004, (EZ) br. 768/2005, (EZ) br. 2115/2005, (EZ) br. 2166/2005, (EZ) br. 388/2006, (EZ) br. 509/2007, (EZ) br. 676/2007, (EZ) br. 1098/2007, (EZ) br. 1300/2008, (EZ) br. 1342/2008 i o stavljanju izvan snage uredbi (EEZ) br. 2847/93, (EZ) br. 1627/94 i (EZ) br. 1966/2006 (SL L 343, 22.12.2009., str. 1.).

                     (20)

                        Uredba (EU) 2017/2403 Europskog parlamenta i Vijeća od 12. prosinca 2017. o održivom upravljanju vanjskim ribarskim flotama i stavljanju izvan snage Uredbe Vijeća (EZ) br. 1006/2008 (SL L 347, 28.12.2017., str. 81.).

                     (21)

                        Odluka Vijeća od 23. svibnja 2014. o stajalištu koje treba zauzeti u ime Unije u Međuameričkoj komisiji za tropsku tunu (IATTC).

    ---documentbreak---

               EUROPSKA KOMISIJA
            Bruxelles, 8.3.2019.
            COM(2019) 115 final
            PRILOZI

            Prijedlogu odluke Vijeća
            o stajalištu koje u ime Europske unije treba zauzeti u Međuameričkoj komisiji za tropsku tunu i u Sastanku stranaka Sporazuma o Međunarodnom programu za zaštitu dupina i o stavljanju izvan snage Odluke 10126/14

               PRILOG I.

               Stajalište koje u ime Unije treba zauzeti u Međuameričkoj komisiji za tropsku tunu (IATTC) i na Sastanku stranaka Sporazuma o Međunarodnom programu za zaštitu dupina (AIDCP)

               1.NAČELA

               Unija u okviru IATTC-a i Sastanka stranaka AIDCP-a:

               a) djeluje u skladu s ciljevima i načelima Unije utvrđenima u okviru zajedničke ribarstvene politike (ZRP), posebno primjenom predostrožnog pristupa i s pomoću ciljeva povezanih s najvećim održivim prinosom kako je utvrđeno člankom 2. stavkom 2. Uredbe (EU) br. 1380/2013, kako bi se promicala primjena pristupa upravljanju ribarstvom temeljenog na ekosustavu, kako bi se u najvećoj mogućoj mjeri izbjegao i smanjio neželjeni ulov i postupno napustila praksa odbacivanja ulova te kako bi se utjecaj ribolovnih aktivnosti na morske ekosustave i njihova staništa smanjio na najmanju moguću razinu, te promicanjem gospodarski održivog i konkurentnog ribolova Unije kako bi se osigurao primjeren životni standard za osobe koje ovise o ribolovnim aktivnostima te uzeli u obzir interesi potrošača;

               b) radi na primjerenom uključivanju dionika u pripremnu fazu izrade mjera IATTC-a i AIDCP-a  i osigurava da su mjere donesene u okviru IATTC-a i  Sastanka stranaka AIDCP-a u skladu s Konvencijom iz Antigue odnosno Sporazumom AIDCP;

               c) osigurava da su mjere donesene u okviru IATTC-a i Sastanka stranaka AIDCP-a usklađene s međunarodnim pravom, a posebno s odredbama Konvencije UN-a o pravu mora iz 1982., Sporazuma UN-a iz 1995. u pogledu očuvanja i upravljanja pograničnim ribljim stokovima i vrlo migratornim ribljim stokovima te Sporazuma o promicanju usklađivanja ribarskih plovila na otvorenom moru s međunarodnim mjerama očuvanja i upravljanja iz 1993.; i Sporazuma o mjerama države luke Organizacije za hranu i poljoprivredu iz 2009.

               d) promiče stajališta koja su u skladu s najboljim praksama regionalnih organizacija za upravljanje ribarstvom (RFMO-i) na istom području;

               e) nastoji ostvariti usklađenost i sinergiju s politikom koju Unija provodi kao dio svojih bilateralnih odnosa u području ribarstva s trećim zemljama i osigurava usklađenost s njezinim drugim politikama, posebno u području vanjskih odnosa, zapošljavanja, okoliša, trgovine, razvoja, istraživanja i inovacija;

               f)osigurava poštovanje međunarodnih obveza Unije;

               g) postupa u skladu sa zaključcima Vijeća od 19. ožujka 2012. o Komunikaciji Komisije o vanjskoj dimenziji zajedničke ribarstvene politike
                  1
               ;

               h) nastoji stvoriti jednake uvjete za flotu Unije na području primjene Konvencije IATTC-a na temelju istih načela i standarda koji se primjenjuju na temelju zakonodavstva Unije te promicati ujednačenu provedbu tih načela i standarda;

               i) postupa u skladu sa Zajedničkom komunikacijom Visokog predstavnika Unije za vanjske poslove i sigurnosnu politiku i Europske komisije pod naslovom „Međunarodno upravljanje oceanima: plan za budućnost naših oceana”
                  2
                i zaključcima Vijeća o toj zajedničkoj komunikaciji
                  3
                te promiče mjere za potporu i povećanje učinkovitosti IATTC-a i AIDCP-a i, ako je relevantno, poboljšava njihovo upravljanje i rad (osobito u znanosti, sukladnosti, transparentnosti i donošenju odluka) kao doprinos održivom upravljanju oceanima u svim njegovim dimenzijama;

               j) promiče koordinaciju između RFMO-a i regionalnih konvencija o moru te, kako je primjenjivo, suradnju sa svjetskim organizacijama u okviru njihovih ovlaštenja, ako je primjereno;

               k)promiče koordinaciju i suradnju s drugim RFMO-ima za tunu u pitanjima od zajedničkog interesa, posebno ponovnom aktivacijom takozvanog postupka iz Kobea za RFMO-e za tunu i njegovim proširivanjem na sve RFMO-e.

               2.SMJERNICE

               Unija nastoji, prema potrebi, podupirati donošenje sljedećih mjera od strane IATTC-a i AIDCP-a:

               a) mjere očuvanja i upravljanja ribolovnim resursima na području primjene Konvencije iz Antigue na temelju najboljih dostupnih znanstvenih savjeta, uključujući ukupni dopušteni ulov (TAC) i kvote ili napor za žive morske biološke resurse koje regulira IATTC, kojima bi se progresivno i postupno najkasnije do 2020. postigla stopa iskorištenosti koja može osigurati najviši održivi prinos. Prema potrebi, te mjere očuvanja i upravljanja obuhvaćaju posebne mjere za stokove izložene prelovu kako bi ribolovni napor ostao u skladu s dostupnim ribolovnim mogućnostima;

               b) mjere za sprečavanje nezakonitih, neprijavljenih i nereguliranih ribolovnih aktivnosti, odvraćanje od njih i njihovo zaustavljanje na području primjene Konvencije, uključujući popis plovila koja obavljaju takav ribolov;

               c) mjere praćenja, kontrole i nadzora na području primjene Konvencije iz Antigue, uključujući mjere države luke i jačanje sustava za praćenje plovila, kako bi se osigurala učinkovitost kontrole i sukladnost s mjerama donesenima u okviru IATTC-a;

               d) mjere za smanjenje negativnih posljedica ribolovnih aktivnosti na morsku bioraznolikost i morske ekosustave i njihova staništa, uključujući mjere za smanjenje onečišćenja mora i sprečavanje bacanja plastike u more te smanjenje utjecaja plastike koja se nalazi na moru na morsku bioraznolikost i ekosustave, zaštitne mjere za osjetljive morske ekosustave na području primjene Konvencije iz Antigue u skladu s rezolucijama Opće skupštine UN-a te mjere za najveće moguće izbjegavanje i smanjivanje neželjenog ulova, osobito osjetljivih morskih vrsta, te za postupno napuštanje prakse odbacivanja ulova;

               e)mjere za kontrolu uporabe uređaja za privlačenje ribe (FAD uređaji), osobito radi poboljšanja prikupljanja podataka, kvantificiranja i praćenja uporabe FAD uređaja, smanjenja posljedica na osjetljive stokove tune, ublažavanja njihovih potencijalnih posljedica na ciljne i neciljne vrste te na ekosustav i smanjenja morskog otpada;

               f)mjere za smanjenje posljedica ostavljenog, izgubljenog ili na drugi način odbačenog ribolovnog alata u oceanu i olakšavanje pronalaženja i uklanjanja takvog alata;

               g) mjere za jačanje sustava praćenja sukladnosti u organizaciji i osiguravanje učinkovitog praćenja mjera koje poduzimaju države zastave kako bi se riješila pitanja nesukladnosti;

               h) mjere kojima je cilj zabrana ribolova koji se obavlja samo radi izlova peraja morskog psa uz zahtjev da se svi morski psi moraju iskrcati sa svim perajama prirodno povezanima s trupom;

               i)prema potrebi, zajednički pristup s drugim RFMO-ima, osobito s onima koji su uključeni u upravljanje ribarstvom na istom području;

               j) dodatne tehničke mjere koje se temelje na savjetima pomoćnih tijela i radnih skupina IATTC-a i Sastanka stranaka AIDCP-a.

               k)postupno smanjenje slučajne smrtnosti dupina lova na tune mrežom potegačom na razinu blizu nuli te redovne procjene populacije dupina;

               l)preporuke, prema potrebi i u mjeri u kojoj je to dopušteno u skladu s relevantnim osnivačkim dokumentima, kojima se potiče provedba Konvencije o radu u ribolovu Međunarodne organizacije rada (ILO);

               m)mjere kojima se osigurava učinkovitost organizacije uključujući redovne revizije rada organizacije.

               PRILOG II.

               Godišnje usklađivanje stajališta koje u ime Unije treba zauzeti na sastancima Međuameričke komisije za tropsku tunu i na Sastanku stranaka Sporazuma o Međunarodnom programu za zaštitu dupina

               Prije svakog sastanka IATTC-a i Sastanka stranaka AIDCP-a, kada se ta tijela pozovu na donošenje odluka koje proizvode pravne učinke za Uniju, poduzimaju se potrebni koraci kako bi se u stajalištu koje u ime Unije treba iznijeti uzele u obzir najnovije znanstvene i druge relevantne informacije dostavljene Komisiji, u skladu s načelima i smjernicama utvrđenima u Prilogu I.

               U tu svrhu i na temelju tih podataka Komisija Vijeću ili njegovim pripremnim tijelima pravovremeno prije svakog sastanka IATTC-a i Sastanka stranaka AIDCP-a dostavlja pisani dokument u kojem se utvrđuju pojedinosti predloženog usklađivanja stajališta Unije za raspravu i prihvaćanje pojedinosti stajališta koje treba iznijeti u ime Unije.

               Ako na sastanku IATTC-a ili Sastanku stranaka AIDCP-a, među ostalim na licu mjesta, nije moguće postići dogovor kako bi se u stajalištu Unije uzeli u obzir novi elementi, pitanje se upućuje Vijeću ili njegovim pripremnim tijelima.

                     (1)

                        7087/12 REV 1 ADD 1 COR 1.

                     (2)

                        JOIN(2016) 49 final od 10.11.2016.

                     (3)

                        7348/1/17 REV 1 od 24.3.2017.


               EUROPSKA KOMISIJA
            Bruxelles, 8.3.2019.
            COM(2019) 114 final
            2019/0063(NLE)
            Prijedlog
            ODLUKE VIJEĆA
            o stajalištu koje u ime Europske unije treba zauzeti u Proširenoj komisiji Konvencije za očuvanje južne plavoperajne tune (CCSBT) i o stavljanju izvan snage Odluke 10125/14

               OBRAZLOŽENJE

               1.Predmet prijedloga

               Ovaj se Prijedlog odnosi na odluku o utvrđivanju stajališta koje treba zauzeti u ime Unije na sastancima Proširene komisije Konvencije za očuvanje južne plavoperajne tune u razdoblju 2019.–2023. u vezi s predviđenim donošenjem mjera očuvanja i upravljanja.

               2.Kontekst prijedloga

               2.1.Konvencija za očuvanje južne plavoperajne tune

               Konvencijom za očuvanje južne plavoperajne tune (Konvencija CSBT-a) osnovana je Komisija za očuvanje južne plavoperajne tune (CCSBT), a cilj joj je osigurati očuvanje i optimalno iskorištavanje južne plavoperajne tune. Konvencija je stupila na snagu 20. svibnja 1994.

               Unija je postala ugovorna strana Proširene komisije CCSBT-a nakon što je odobrila Konvenciju u skladu s Odlukom Vijeća (EU) 2015/2437
                  1
               .

               2.2.Komisija za očuvanje južne plavoperajne tune

               CCSBT je tijelo osnovano Konvencijom CSBT-a nadležno za upravljanje ribolovnim resursima i njihovo očuvanje na području distribucije južne plavoperajne tune. Budući da je Konvencija ograničena na države, CCSBT je osnovao „Proširenu komisiju CCSBT-a” koja uz članove CCSBT-a obuhvaća ribarske subjekte i Uniju. Proširena komisija CCSBT-a priprema odluke koje službeno odobrava CCSBT. Mjere CCSBT-a za očuvanje, upravljanje i optimalno iskorištavanje južne plavoperajne tune mogu postati obvezujuće za Uniju.

               Kao članica Proširene komisije CCSBT-a Unija ima pravo sudjelovanja i glasanja. CCSBT odluke donosi konsenzusom.

               2.3.Odluke CCSBT-a

               CCSBT je ovlašten za donošenje mjera očuvanja i provedbe za ribarstvo u svojoj nadležnosti, a one su obvezujuće za ugovorne strane.

               U skladu s člankom 8.7 Konvencije CSBT-a, mjere stupaju na snagu odmah po donošenju od strane CCSBT-a.

               3.Stajalište koje treba zauzeti u ime Unije

               Stajalište koje treba zauzeti u ime Unije na godišnjim sastancima regionalnih organizacija za upravljanje ribarstvom (RFMO-i) trenutačno se utvrđuje u skladu s dvostupanjskim pristupom. Odlukom Vijeća utvrđuju se vodeća načela i smjernice za stajalište Unije na višegodišnjoj osnovi, a ono te se zatim izmjenjuje za svaki godišnji sastanak na temelju neslužbenih dokumenata Komisije o kojima raspravlja radna skupina Vijeća.

               Za CCSBT taj je pristup uveden Odlukom Vijeća 10125/14 od 26. svibnja 2014., kojom je utvrđeno stajalište Unije u CCSBT-u za razdoblje 2014.–2018. Odluka sadržava opća načela i smjernice, ali u mjeri u kojoj je to moguće uzimaju se u obzir i posebnosti CCSBT-a. Nadalje, u njoj je utvrđen standardni postupak za godišnje utvrđivanje stajališta Unije, na zahtjev država članica.

               Odlukom 10125/14 predviđeno je preispitivanje stajališta Unije prije godišnjeg sastanka 2019. Stoga se ovim Prijedlogom utvrđuje stajalište Unije u CCSBT-u za razdoblje 2019.–2023. i zamjenjuje Odluka 10125/14.

               U Odluci 10125/14 obuhvaćena su načela i smjernice nove zajedničke ribarstvene politike (ZRP) kako je utvrđeno u Uredbi (EU) br. 1380/2013 Europskog parlamenta i Vijeća
                  2
                te su u obzir uzeti ciljevi utvrđeni u Komunikaciji Komisije o vanjskoj dimenziji ZRP-a
                  3
               . Osim toga, stajalište Unije usklađeno je s Ugovorom iz Lisabona.

               U trenutačnom preispitivanju uzimaju se u obzir, kad je riječ o utjecaju ribarstva, Komunikacija Komisije Europskom parlamentu, Vijeću, Europskom gospodarskom i socijalnom odboru i Odboru regija pod naslovom „Europska strategija za plastiku u kružnom gospodarstvu
                  4
               ”, Zajednička komunikacija Visokog predstavnika Unije za vanjske poslove i sigurnosnu politiku i Komisije pod naslovom „Međunarodno upravljanje oceanima: plan za budućnost naših oceana
                  5
               ” i zaključci Vijeća o toj zajedničkoj komunikaciji
                  6
               .

               4.Pravna osnova

               4.1.Postupovna pravna osnova

               4.1.1.Načela

               Člankom 218. stavkom 9. Ugovora o funkcioniranju Europske unije (UFEU) predviđeno je donošenje odluka kojima se utvrđuju „stajališta koja u ime Unije treba donijeti tijelo osnovano na temelju sporazuma kada je to tijelo pozvano donositi akte koji proizvode pravne učinke, uz iznimku akata kojima se dopunjuje ili mijenja institucionalni okvir sporazuma”.

               „Akti koji proizvode pravne učinke” obuhvaćaju akte koji proizvode pravne učinke na temelju pravila međunarodnog prava koja se primjenjuju na predmetno tijelo te instrumente koji nemaju obvezujući učinak na temelju međunarodnog prava, ali „mogu presudno utjecati na sadržaj propisa koje donese zakonodavac EU-a”
                  7
               .

               4.1.2.Primjena u predmetnom slučaju

               CCSBT je tijelo osnovano na temelju sporazuma, odnosno Konvencije CCSBT-a.

               Akti koje je CCSBT-a pozvan donositi akti su koji proizvode pravne učinke. Ti će akti biti obvezujući na temelju međunarodnog prava u skladu s člankom 20. Konvencije CCSBT-a te mogu presudno utjecati na sadržaj sljedećih akata EU-a:

               ·Uredba Vijeća (EZ) br. 1005/2008 o uspostavi sustava Zajednice za sprečavanje nezakonitog, neprijavljenog i nereguliranog ribolova, odvraćanje od njega i njegovo zaustavljanje
                  8
               ;

               ·Uredba Vijeća (EZ) br. 1224/2009 o uspostavi sustava kontrole Unije za osiguranje sukladnosti s pravilima ZRP-a
                  9
               ; i

               ·Uredba Vijeća (EU) 2017/2403 Europskog parlamenta i Vijeća od 12. prosinca 2017. o održivom upravljanju vanjskim ribarskim flotama
                  10
               .

               Predviđenim se aktima ne dopunjuje i ne mijenja institucionalni okvir Konvencije CSBT-a.

               Stoga je postupovna pravna osnova za predloženu odluku članak 218. stavak 9. UFEU-a.

               4.2.Materijalna pravna osnova

               4.2.1.Načela

               Materijalna pravna osnova odluke na temelju članka 218. stavka 9. UFEU-a prije svega ovisi o cilju i sadržaju predviđenog akta o kojemu se zauzima stajalište u ime Unije. Ako taj akt ima dva cilja ili dva elementa te ako se može utvrditi da je jedan od tih dvaju ciljeva ili elemenata glavni, a drugi samo sporedan, odluka na temelju članka 218. stavka 9. UFEU-a mora se temeljiti na samo jednoj materijalnoj pravnoj osnovi, to jest onoj koju zahtijeva glavni ili prevladavajući cilj ili element.

               4.2.2.Primjena u predmetnom slučaju

               Glavni cilj i sadržaj predviđenog akta odnose se na ribarstvo. Uredba (EU) br. 1380/2013 pravna je osnova kojom su uređena načela koja se trebaju odražavati u tom stajalištu.

               Stoga je materijalna pravna osnova predložene odluke članak 43. stavak 2. UFEU-a. Odluka će zamijeniti Odluku 10125/14, koja obuhvaća razdoblje 2014.–2018.

               4.3.Zaključak

               Pravna osnova predložene odluke trebao bi biti članak 43. stavak 2. UFEU-a u vezi s člankom 218. stavkom 9. UFEU-a.

               2019/0063 (NLE)

               Prijedlog

               ODLUKE VIJEĆA

               o stajalištu koje u ime Europske unije treba zauzeti u Proširenoj komisiji Konvencije za očuvanje južne plavoperajne tune (CCSBT) i o stavljanju izvan snage Odluke 10125/14

               VIJEĆE EUROPSKE UNIJE,

               uzimajući u obzir Ugovor o funkcioniranju Europske unije, a posebno njegov članak 43. stavak 2. u vezi s člankom 218. stavkom 9.,

               uzimajući u obzir prijedlog Europske komisije,

               budući da:

               (1)Odlukom Vijeća 2015/2437
                  11
                Europska unija sklopila je Konvenciju za očuvanje južne plavoperajne tune (Konvencija CSBT-a), kojom je osnovana Komisija za očuvanje južne plavoperajne tune (CCSBT).

               (2)CCSBT je tijelo osnovano Konvencijom CSBT-a nadležno za upravljanje ribolovnim resursima i njihovo očuvanje na području distribucije južne plavoperajne tune. Budući da je Konvencija CSBT-a ograničena na države, CCSBT je osnovao „Proširenu komisiju CCSBT-a” koja uz članove CCSBT-a obuhvaća ribarske subjekte i Uniju. U okviru CCSBT-a Proširena komisija CCSBT-a priprema odluke koje službeno odobrava CCSBT. CCSBT donosi mjere očuvanja i upravljanja za očuvanje, upravljanje i optimalno iskorištavanje južne plavoperajne tune. Takve mjere mogu postati obvezujuće za Uniju.

               (3)Uredbom (EU) br. 1380/2013 Europskog parlamenta i Vijeća
                  12
                 predviđeno je da Unija osigura da su aktivnosti u ribarstvu i akvakulturi dugoročno ekološki održive i da se njima upravlja na način koji je u skladu s ciljevima postizanja gospodarskih i društvenih koristi i koristi za zapošljavanje te doprinos dostupnosti opskrbe hranom. Osim toga predviđeno je da Unija primjenjuje predostrožni pristup upravljanju ribarstvom i nastoji osigurati da iskorištavanje živih morskih bioloških resursa obnavlja i održava populacije izlovljavanih vrsta iznad razina koje mogu osigurati najviši održivi prinos. Nadalje, predviđeno je da Unija poduzima mjere upravljanja i očuvanja na temelju najboljih dostupnih znanstvenih savjeta, da podržava razvoj znanstvenog znanja i savjetovanja te da postupno napusti prakse odbacivanja ulova i promiče ribolovne metode koje pridonose selektivnijem ribolovu, najvećem mogućem izbjegavanju i smanjenju neželjenog ulova te ribolovu s manjim utjecajem na morski ekosustav i ribolovne resurse. Uz to, u Uredbi (EU) br. 1380/2013 izričito je predviđeno da Unija te ciljeve i načela treba primjenjivati u svojoj vanjskoj politici u području ribarstva.

               (4)Kako je navedeno u Zajedničkoj komunikaciji Visokog predstavnika Unije za vanjske poslove i sigurnosnu politiku i Europske komisije pod naslovom „Međunarodno upravljanje oceanima: plan za budućnost naših oceana
                  13
               ” i u zaključcima Vijeća o toj zajedničkoj komunikaciji
                  14
               , promicanje mjera za potporu i povećanje učinkovitosti regionalnih organizacija za upravljanje ribarstvom (RFMO-i) i, ako je relevantno, poboljšanje njihova upravljanja ključno je za djelovanje Unije u tim forumima.

               (5)U Komunikaciji Komisije Europskom parlamentu, Vijeću, Europskom gospodarskom i socijalnom odboru i Odboru regija pod naslovom „Europska strategija za plastiku u kružnom gospodarstvu
                  15
               ” navedene su konkretne mjere za smanjenje količine plastike i onečišćenja mora, kao i gubitka ili ostavljanja ribolovnog alata u moru.

               (6)Primjereno je utvrditi stajalište koje u ime Unije treba zauzeti na sastancima CCSBT-a za razdoblje 2019.–2023. jer će mjere očuvanja i provedbe koje donese CCSBT biti obvezujuće za Uniju te mogu presudno utjecati na sadržaj zakonodavstva Unije, odnosno Uredbe Vijeća (EZ) br. 1005/2008
                  16
               ; Uredbe Vijeća (EZ) br. 1224/2009
                  17
               ; i Uredbe (EU) 2017/2403 Europskog parlamenta i Vijeća
                  18
               .

               (7)Trenutačno je stajalište koje u ime Unije treba zauzeti na sastancima CCSBT-a utvrđeno Odlukom Vijeća 10125/14
                  19
               . Primjereno je Odluku  10125/14 staviti izvan snage i zamijeniti je novom odlukom za razdoblje 2019.–2023.

               (8)Budući da se priroda ribolovnih resursa na području distribucije južne plavoperajne tune mijenja i da je stoga potrebno u stajalištu Unije uzeti u obzir nove događaje, uključujući nove znanstvene i druge relevantne podatke koji su predstavljeni prije ili tijekom sastanaka CCSBT-a, trebalo bi u skladu s načelom lojalne suradnje među institucijama Unije, sadržanom u članku 13. stavku 2. Ugovora o Europskoj uniji (UEU), utvrditi postupke za godišnje usklađivanje stajališta Unije za razdoblje 2019.–2023.,

               DONIJELO JE OVU ODLUKU:

               Članak 1.

               Stajalište koje u ime Unije treba zauzeti na sastancima Proširene komisije Konvencije za očuvanje južne plavoperajne tune (CCSBT) utvrđeno je u Prilogu I.

               Članak 2.

               Godišnje usklađivanje stajališta koje Unija treba zauzeti na sastancima Proširene komisije CCSBT-a provodi se u skladu s Prilogom II.

               Članak 3.

               Stajalište Unije utvrđeno u Prilogu I. preispituje i, ako je potrebno, revidira Vijeće na prijedlog Komisije najkasnije do godišnjeg sastanka Proširene komisije CCSBT-a 2024.

               Članak 4.

               Odluka 10125/14 od 26. svibnja 2014. stavlja se izvan snage.

               Članak 5.

               Ova je Odluka upućena Komisiji.

               Sastavljeno u Bruxellesu,

                     Za Vijeće

                     Predsjednik

                     (1)

                        Odluka Vijeća (EU) 2015/2437 od 14. prosinca 2015. o sklapanju, u ime Europske unije, Sporazuma u obliku razmjene pisama između Europske unije i Komisije za očuvanje južne plavoperajne tune (CCSBT) u vezi s članstvom Unije u proširenoj komisiji Konvencije za očuvanje južne plavoperajne tune (SL L 366, 23.12.2015., str. 27.).

                     (2)

                        Uredba (EU) br. 1380/2013 Europskog parlamenta i Vijeća o zajedničkoj ribarstvenoj politici, izmjeni uredaba Vijeća (EZ) br. 1954/2003 i (EZ) br. 1224/2009 i stavljanju izvan snage uredaba (EZ) br. 2371/2002 i (EZ) br. 639/2004 i Odluke Vijeća 2004/585/EZ (SL L 354, 28.12.2013., str. 22.).

                     (3)

                        COM(2011) 424, 13.7.2011.

                     (4)

                        COM(2018) 28 final, 16.1.2018.

                     (5)

                        JOIN(2016) 49 final, 10.11.2016.

                     (6)

                        7348/1/17 REV 1, 24.3.2017.

                     (7)

                        Presuda Suda od 7. listopada 2014., Njemačka / Vijeće, C-399/12, ECLI:EU:C:2014:2258, točke od 61. do 64.

                     (8)

                        SL L 286, 29.10.2008., str. 1.

                     (9)

                        SL L 343, 22.12.2009., str. 1.

                     (10)

                        SL L 347, 28.12.2017., str. 81.

                     (11)

                        Odluka Vijeća (EU) 2015/2437 od 14. prosinca 2015. o sklapanju, u ime Europske unije, Sporazuma u obliku razmjene pisama između Europske unije i Komisije za očuvanje južne plavoperajne tune (CCSBT) u vezi s članstvom Unije u proširenoj komisiji Konvencije za očuvanje južne plavoperajne tune (SL L 366, 23.12.2015., str. 27.).

                     (12)

                        Uredba (EU) br. 1380/2013 Europskog parlamenta i Vijeća od 11. prosinca 2013. o zajedničkoj ribarstvenoj politici, izmjeni uredaba Vijeća (EZ) br. 1954/2003 i (EZ) br. 1224/2009 i stavljanju izvan snage uredaba (EZ) br. 2371/2002 i (EZ) br. 639/2004 i Odluke Vijeća 2004/585/EZ (SL L 354, 28.12.2013., str. 22.).

                     (13)

                        JOIN(2016) 49 final od 10.11.2016.

                     (14)

                        7348/1/17 REV 1 od 24.3.2017.

                     (15)

                        COM(2018) 28 final, 16.1.2018.

                     (16)

                        Uredba Vijeća (EZ) br. 1005/2008 o uspostavi sustava Zajednice za sprečavanje nezakonitog, neprijavljenog i nereguliranog ribolova, odvraćanje od njega i njegovo zaustavljanje, o izmjeni uredaba (EEZ) br. 2847/93, (EZ) br. 1936/2001 i (EZ) br. 601/2004 i o stavljanju izvan snage uredaba (EZ) br. 1093/94 i (EZ) br. 1447/1999 (SL L 286, 29.10.2008., str. 1.).

                     (17)

                        Uredba Vijeća (EZ) br. 1224/2009 od 20. studenoga 2009. o uspostavi sustava kontrole Unije za osiguranje sukladnosti s pravilima zajedničke ribarstvene politike, o izmjeni uredbi (EZ) br. 847/96, (EZ) br. 2371/2002, (EZ) br. 811/2004, (EZ) br. 768/2005, (EZ) br. 2115/2005, (EZ) br. 2166/2005, (EZ) br. 388/2006, (EZ) br. 509/2007, (EZ) br. 676/2007, (EZ) br. 1098/2007, (EZ) br. 1300/2008, (EZ) br. 1342/2008 i o stavljanju izvan snage uredbi (EEZ) br. 2847/93, (EZ) br. 1627/94 i (EZ) br. 1966/2006 (SL L 343, 22.12.2009., str. 1.).

                     (18)

                        Uredba (EU) 2017/2403 Europskog parlamenta i Vijeća od 12. prosinca 2017. o održivom upravljanju vanjskim ribarskim flotama i stavljanju izvan snage Uredbe Vijeća (EZ) br. 1006/2008 (SL L 347, 28.12.2017., str. 81.).

                     (19)

                        Odluka Vijeća 10 125/14 od 26. svibnja 2014. o stajalištu koje u ime Europske unije treba zauzeti u Komisiji za očuvanje južne plavoperajne tune (CCSBT).

    ---documentbreak---

               EUROPSKA KOMISIJA
            Bruxelles, 8.3.2019.
            COM(2019) 114 final
            PRILOZI

            Prijedlogu odluke Vijeća
            o stajalištu koje u ime Europske unije treba zauzeti u Proširenoj komisiji Konvencije za očuvanje južne plavoperajne tune (CCSBT) i o stavljanju izvan snage Odluke 10125/14

               PRILOG I.

               Stajalište koje u ime Unije treba zauzeti u Proširenoj komisiji Konvencije za očuvanje južne plavoperajne tune (CCSBT)

               1.NAČELA

               Unija u okviru CCSBT-a:

               a) djeluje u skladu s ciljevima i načelima Unije utvrđenima u okviru zajedničke ribarstvene politike (ZRP), posebno primjenom predostrožnog pristupa i s pomoću ciljeva povezanih s najvećim održivim prinosom kako je utvrđeno člankom 2. stavkom 2. Uredbe (EU) br. 1380/2013, kako bi se promicala primjena pristupa upravljanju ribarstvom temeljenog na ekosustavu, kako bi se u najvećoj mogućoj mjeri izbjegao i smanjio neželjeni ulov i postupno napustila praksa odbacivanja ulova te kako bi se utjecaj ribolovnih aktivnosti na morske ekosustave i njihova staništa smanjio na najmanju moguću razinu, te promicanjem gospodarski održivog i konkurentnog ribolova Unije kako bi se osigurao primjeren životni standard za osobe koje ovise o ribolovnim aktivnostima te uzeli u obzir interesi potrošača;

               b) radi na primjerenom uključivanju dionika u pripremnu fazu izrade mjera CCSBT-a i osigurava da su mjere donesene u CCSBT-u u skladu s Konvencijom CSBT-a;

               c) osigurava da su mjere donesene u okviru CCSBT-a usklađene s međunarodnim pravom, a posebno s odredbama Konvencije UN-a o pravu mora iz 1982., Sporazuma UN-a iz 1995. u pogledu očuvanja i upravljanja pograničnim ribljim stokovima i vrlo migratornim ribljim stokovima te Sporazuma o promicanju usklađivanja ribarskih plovila na otvorenom moru s međunarodnim mjerama očuvanja i upravljanja iz 1993. i Sporazuma Organizacije za hranu i poljoprivredu o mjerama države luke iz 2009.;

               d) promiče stajališta koja su u skladu s najboljim praksama regionalnih organizacija za upravljanje ribarstvom (RFMO-i) na istom području;

               e) nastoji ostvariti usklađenost i sinergiju s politikom koju Unija provodi kao dio svojih bilateralnih odnosa u području ribarstva s trećim zemljama i osigurava usklađenost s njezinim drugim politikama, posebno u području vanjskih odnosa, zapošljavanja, okoliša, trgovine, razvoja, istraživanja i inovacija;

               f)osigurava poštovanje međunarodnih obveza Unije;

               g) postupa u skladu sa zaključcima Vijeća od 19. ožujka 2012. o Komunikaciji Komisije o vanjskoj dimenziji zajedničke ribarstvene politike
                  1
               ;

               h) nastoji stvoriti jednake uvjete za flotu Unije na području distribucije južne plavoperajne tune na temelju istih načela i standarda koji se primjenjuju na temelju zakonodavstva Unije te promicati ujednačenu provedbu tih načela i standarda;

               i) postupa u skladu sa Zajedničkom komunikacijom Visokog predstavnika Unije za vanjske poslove i sigurnosnu politiku i Europske komisije pod naslovom „Međunarodno upravljanje oceanima: plan za budućnost naših oceana”
                  2
                i zaključcima Vijeća o toj zajedničkoj komunikaciji
                  3
                te promiče mjere za potporu i povećanje učinkovitosti CCSBT-a i, ako je relevantno, poboljšava njegovo upravljanje i rad (osobito u pogledu znanosti, sukladnosti, transparentnosti i donošenja odluka) kao doprinos održivom upravljanju oceanima u svim njegovim dimenzijama;

               j) promiče koordinaciju između RFMO-a i regionalnih konvencija o moru te, kako je primjenjivo, suradnju sa svjetskim organizacijama u okviru njihovih ovlaštenja, ako je primjereno;

               k)promiče koordinaciju i suradnju s drugim RFMO-ima za tunu u pitanjima od zajedničkog interesa, posebno ponovnom aktivacijom takozvanog postupka iz Kobea za RFMO-e za tunu i njegovim proširivanjem na sve RFMO-e.

               2.SMJERNICE

               Unija nastoji, prema potrebi, podupirati donošenje sljedećih mjera od strane CCSBT-a:

               a) mjere očuvanja i upravljanja ribolovnim resursima na području distribucije južne plavoperajne tune na temelju najboljih dostupnih znanstvenih savjeta, uključujući ukupni dopušteni ulov (TAC) i kvote ili napor za žive morske biološke resurse koje regulira CCSBT, kojima bi se najkasnije do 2020. progresivno i postupno ostvarila stopa iskorištenosti koja može osigurati najviši održivi prinos. Prema potrebi, te mjere očuvanja i upravljanja obuhvaćaju posebne mjere za stokove izložene prelovu kako bi ribolovni napor ostao u skladu s dostupnim ribolovnim mogućnostima;

               b) mjere za sprečavanje nezakonitih, neprijavljenih i nereguliranih ribolovnih aktivnosti, odvraćanje od njih i njihovo zaustavljanje na području distribucije južne plavoperajne tune, uključujući popis plovila koja obavljaju takav ribolov;

               c) mjere praćenja, kontrole i nadzora na području distribucije južne plavoperajne tune kako bi se osigurala učinkovitost kontrole i sukladnost s mjerama donesenima u okviru CCSBT-a;

               d) mjere za smanjenje negativnih posljedica ribolovnih aktivnosti i akvakulture na morsku bioraznolikost i morske ekosustave i njihova staništa, uključujući mjere za smanjenje onečišćenja mora i sprečavanje bacanja plastike u more te smanjenje utjecaja plastike koja se nalazi na moru na morsku bioraznolikost i ekosustave, zaštitne mjere za osjetljive morske ekosustave na području distribucije južne plavoperajne tune u skladu s rezolucijama Opće skupštine UN-a te mjere za najveće moguće izbjegavanje i smanjivanje neželjenog ulova, osobito osjetljivih morskih vrsta, te za postupno napuštanje prakse odbacivanja ulova;

               e)mjere za kontrolu uporabe uređaja za privlačenje ribe (FAD uređaji), osobito radi poboljšanja prikupljanja podataka, kvantificiranja i praćenja uporabe FAD uređaja, smanjenja posljedica na osjetljive stokove tune, ublažavanja njihovih potencijalnih posljedica na ciljne i neciljne vrste te na ekosustav i smanjenja morskog otpada;

               f)mjere za smanjenje posljedica ostavljenog, izgubljenog ili na drugi način odbačenog ribolovnog alata u oceanu i olakšavanje pronalaženja i uklanjanja takvog alata;

               g) mjere kojima je cilj zabrana ribolova koji se obavlja samo radi izlova peraja morskog psa i kojima se zahtijeva da se svi morski psi iskrcaju sa svim perajama prirodno povezanima s trupom;

               h)preporuke, prema potrebi i u mjeri u kojoj je to dopušteno u skladu s relevantnim osnivačkim dokumentima, kojima se potiče provedba Konvencije o radu u ribolovu Međunarodne organizacije rada (ILO);

               i) dodatne tehničke mjere koje se temelje na savjetima pomoćnih tijela i radnih skupina CCSBT-a.

               PRILOG II.

               Godišnje usklađivanje stajališta Unije koje treba zauzeti

               na sastancima Proširene komisije za očuvanje južne plavoperajne tune

               Prije svakog sastanka Proširene komisije CCSBT-a, kada se to tijelo pozove na donošenje odluka koje proizvode pravne učinke za Uniju, poduzimaju se potrebni koraci kako bi se u stajalištu koje u ime Unije treba iznijeti uzele u obzir najnovije znanstvene i druge relevantne informacije dostavljene Komisiji, u skladu s načelima i smjernicama utvrđenima u Prilogu I.

               U tu svrhu i na temelju tih podataka Komisija Vijeću ili njegovim pripremnim tijelima pravovremeno prije svakog sastanka CCSBT-a dostavlja pisani dokument u kojem se utvrđuju pojedinosti predloženog usklađivanja stajališta Unije za raspravu i prihvaćanje pojedinosti stajališta koje treba iznijeti u ime Unije.

               Ako na sastanku Proširene komisije CCSBT-a ili na licu mjesta nije moguće postići dogovor kako bi se u stajalištu Unije uzeli u obzir novi elementi, pitanje se upućuje Vijeću ili njegovim pripremnim tijelima.

                     (1)

                        7087/12 REV 1 ADD 1 COR 1.

                     (2)

                        JOIN(2016) 49 final od 10.11.2016.

                     (3)

                        7348/1/17 REV 1 od 24.3.2017.